Mandingo (film)
<s>Mandingo je američki igrani film snimljen 1975. godine u režiji Richarda Fleischera.</s><s>Po žanru je drama, a predstavlja adaptaciju istoimenog romana Kylea Onstotta.</s><s>Radnja se događa na američkom Dubokom Jugu nekoliko decenija pred građanski rat, u doba kada su njime gospodarili bogati robovlasnici poput Warrena Maxwella (čiji lik tumači Jamesa Masona.</s><s>Naslovni lik, koga tumači bokser Ken Norton, je Mandinka (Mandingo) rob po imenu Mede, koga su Maxwellovi otkupili kako bi se za njih borio u boks mečevima, ali koji ulazi u nevolje zbog seksualno frustrirane nevjeste svoga gospodara (čiji lik tumači Susan George).</s>

<s>Mandingo se često smatrao svojevrsnim nastavkom blaxploitation trenda u tadašnjem Hollywoodu, ali se od sličnih ostvarenja razlikovao u tome što je sa radnjom bio smješten u prošlost, odnosno prikazivao robovlasničku prošlost Amerike u njenom najekstremnijem i najkontroverznijem obliku.</s><s>Film, koji se bavio i tada još uvijek "pikatnim" temama međurasnih odnosa, je, međutim, daleko više pažnje izazvao tome što su strahote života na plantažama iskorištene kao prilika za scene eksplicitnog seksa i nasilja.</s><s>Kada se film pojavio u kino-dvoranama, bio je gotovo jednodušno pokopan od strane kritike koja ga je proglasila povlađivanjem rasističkim stereotipovima ili, u nekim slučajevima, sa užasom ustanovila da jedan veliki hollywoodksi studio poput Paramount Picturesa servira publici eksploatacijske sadržaje primjerenije B-ostvarenjima u opksurnim grindhouse kino-dvoranama.</s><s>Zbog svega toga je Mandingo postao jedan od najozloglašenijih filmova svog vremena, odnosno ostvarenje kojima se neka od uglednih imena, kao što su Fleischer i Mason, najmanje ponosila u svojim inače impresivnim filmografijama.</s><s>Usprkos svega toga, Mandingo je postigao dovoljnu gledanost da se već sljedeće godine snimljen nastavak pod naslovom The Drum.</s>

<s>Usprkos kontroverzi, Mandingo je stekao poklonike, a među kojima je najpoznatiji Quentin Tarantino, koji mu je odao počast u svom filmu Django Unchained.</s><s>Frederick Lamont, afroamerički pornografski glumac, je upravo po tom filmu za sebe uzeo umjetničko ime Mandingo.</s>

<s>Uloge
 James Mason ...</s><s>Warren Maxwell
 Susan George ...</s><s>Blanche Maxwell
 Perry King ...</s><s>Hammond Maxwell
 Richard Ward ...</s><s>Agamemnon
 Brenda Sykes ...</s><s>Ellen
 Ken Norton ...</s><s>Mede
 Lillian Hayman ...</s><s>Lucretia Borgia
 Ji-Tu Cumbuka ...</s><s>Cicero
 Paul Benedict ...</s><s>Brownlee
 Ben Masters ...</s><s>Charles
 Debbi Morgan ...</s><s>Dite
Sylvester Stallone ...</s><s>Mladić u gomili (nenaveden na špici)</s>

<s>Vanjske veze</s>

<s>Josh Olson on Mandingo trailer at Trailers From Hell</s>

<s>Američki filmovi
Dramski filmovi
Sportski filmovi</s>

